laion/Wikipedia-Exotic huggingface dataset:
არჩილ ზურაბიშვილი

არჩილ ზურაბიშვილი (დ. 25 აპრილი, 1896, ქუთაისი გ. 19 იანვარი, 1964) — ქართველი ინჟინერი. ივანე (ვანო) ზურაბიშვილისა და ნინო ნიკოლაძე-მაკაროვას უფროსი ვაჟი არჩილ ზურაბიშვილი დაიბადა ქუთაისში, 1896 წლის 25 აპრილს. 1914 წელს დაამთავრა თბილისის მე-5 გიმნაზია და სწავლა განაგრძო მოსკოვის საარტილერიო სასწავლებელში. პირველი მსოფლიო ომის დროს იბრძოდა გერმანიის ფრონტზე რუსეთის არმიის შემადგენლობაში. რევოლუციის შემდეგ საქართველოში დაბრუნდა. მსახურობდა ქართულ სამხედრო უწყებაში, რომელსაც გენერალი ივანე ჯაფარიძე განაგებდა. 1919 წელს საქართველოს მთავრობამ არჩილ ზურაბიშვილი სხვა ახალგაზრდებთან ერთად გააგზავნა საფრანგეთში სწავლის გასაგრძელებლად. არჩილი შევიდა გრენობლის ელექტრო-ტექნიკურ ინსტიტუტში, რომელიც 1922 წელს დაასრულა. სამშობლოში აღარ დაბრუნებულა. როდესაც მისი მშობლები საქართველოს ანექსიის შემდეგ პარიზში ჩავიდნენ, ოჯახს შეუერთდა. არჩილ ზურაბიშვილი მსახურობდა „როლს-როისის“ საზოგადოებაში; 1928 წელს, პარიზში, შოთა ნიკოლაძესთან ერთად აღადგინა სპორტული საზოგადოება „შევარდენი“; ინჟინერ აპოლონ კობახიძესთან ერთად დააარსა „საფრანგეთში მყოფ ქართველ ინჟინერთა და ტექნიკოსთა საზოგადოება“; მას დიდი წვლილი მიუძღვის პარიზში ქართული ეკლესიის ფუნქციონირებაში; ბრწყინვალედ იცოდა უცხო ენები — ფრანგული, ინგლისური, გერმანული. 1962 წელს, პარიზში, არჩილმა გამოსცა მამის, ივანე ზურაბიშვილის წიგნი „კარგ ქართველთა ხსოვნისათვის". არჩილ ზურაბიშვილის მეუღლე იყო რეი მიუსო. მათი შვილებია ტარიელ და მილი ზურაბიშვილები. ქართული ემიგრაციის ცნობილი წარმომადგენლები გახდნენ ივანე ზურაბიშვილის მომდევნო ვაჟებიც, გიორგი და ლევანი. არჩილ ზურაბიშვილი გარდაიცვალა 1964 წლის 19 იანვარს, პარიზში, დაკრძალულია ლევილში. ზურაბიშვილი არჩილ // ქართველები უცხოეთში : წ.1 / რუსუდან დაუშვილი, გრიგოლ კალანდაძე, რუსუდან კობახიძე, გოჩა ჯაფარიძე, თემურ ტარტარაშვილი. თბ., 2012. გვ.93. არჩილ ზურაბიშვილი — საქართველოს ბიოგრაფიული ლექსიკონი
ომარ ნადარეიშვილი

ომარ ნადარეიშვილი (დ. 5 მარტი, 1942, თბილისი) — ქართველი გეოგრაფი, ინჟინერი და მეცნიერი. 1965 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ხმელეთის ინჟინერ-ჰიდროლოგის სპეციალობით. 1965-1967 წლებში მუშაობდა საქართველოს მინისტრთა საბჭოს წყლის რესურსების დაცვისა და გამოყენების სახელმწიფო კომიტეტში უფროსი ინჟინრის თანამდებობაზე; 1967-1968 წლებში — მეცნიერებათა აკადემიის ენერგეტიკის ინსტიტუტში უფროსი ინჟინრის თანამდებობაზე; 1968-1982 წლებში ვახუშტი ბაგრატიონის სახელობის გეოგრაფიის უნივერსიტეტში უფროსი ინჟინრის, შემდეგ უმცროსი მეცნიერ-თანამშრომლის თანამდებობაზე; აქვე, 1974-1978 წლებში გაიარა ასპირანტურის კურსი. 1978-1980 წლებში სხვა სპეციალისტებთან ერთად მივლინებული იყო სირიის არაბთა რესპუბლიკაში, ქ. ალეპოში მესკენეს რაიონის მელიორაციული სამუშაოების ჩასატარებლად; 1982 წლიდან მუშაობდა საპროექტო უნივერსიტეტ „ჰიდროთევზპროექტის“ ამიერკავკასიის განყოფილებაში მთვარი სპეციალისტის თანამდებობაზე; 1992 წელს აირჩიეს მრავალდარგოვანი მცირე საწარმოს „ვერხვის“ პრეზიდენტად, 2003 წლიდან დაინიშნა შპს „გლდანის გამწვანების“ დირექტორად. გამოქვეყნებული აქვს სამეცნიერო ნაშრომები. საკანდიდატო დისერტაციის თემა — დაიცვა 1981 წელს "დიდი კავკასიონის მყინვარული ჩამონადენი". ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 201 ომარ ნადარეიშვილი — საქართველოს ბიოგრაფიული ლექსიკონი
1064

ვიკისაწყობში არის გვერდი თემაზე: 1064 1064 (ათას სამოცდაოთხი) წელი — იულიუსის კალენდრის ნაკიანი წელიწადი, რომლის პირველი დღეა ხუთშაბათი. ეს წელი არის XI საუკუნის მე-7 დეკადის მე-4 წელი. ახალქალაქს მიენიჭა ქალაქის სტატუსი. მთავარი სტატია: კატეგორია:დაბადებული 1064. მთავარი სტატია: კატეგორია:გარდაცვლილი 1064.
ერა

ერა (ლათ. aera — „ცალკეული“, „საწყისი რიცხვი“) — მოვლენა, მომენტი, საიდანაც იწყება წელთაღრიცხვა, წელთაღრიცხვის ესათუ ის სისტემა. ძველ ქრონოლოგიაში სხვადასხვა ხალხი სხვადასხვა ერებს იყენებდა. ამ ერებს საფუძვლად ედო ესა თუ ის პოლიტიკური მოვლენა, მმართველი დინასტიების ტახტზე ასვლის მომენტი ან რომელიმე რელიგიური მოვლენა. მაგალითად, ქრისტეს ერა (ახალი ერა, ჩვენი ერა); ბაბილონში ნაბონასარის ერა ძვ. წ. 747 წლის 26 თებერვლიდან იწყებოდა; ძველ რომში ერის დაწყება რომის დააესებას (ab urbe condita) — ძვ. წ. 754 (ან 753) დაუკავშირეს; მუსლიმური ერა (ჰიჯრა) მუჰამადის მექიდან მედინაში გაქცევის დროიდან — 622 წლიდან იწყება. ზოგი ერა დაკავშირებულია დროის რომელიმე მომენტთან, რომელიც ხელოვნურად არის აღებული ასტრონომიული და რელიგიურ მოსაზრებათა საფუძველზე. მაგალითად მსოფლიო ერები, რომლებსაც „სამყაროს შექმნიდან“ იწყებენ. ებრაელების ერა ძვ. წ. 3761 წლიდან იწყება, მართლმადიდებლური ეკლესიის ერა ძვ. წ. 5509 წლიდან, ქართული — ძვ. წ. 5604 წლიდან, ამავე კატეგორიისაა ინდიელების კალიუგა ან „რკინის ხანა“, რომელიც ძვ. წ. 3102 წლიდან იწყება. XVI საუკუნის ბოლოს შემოიღეს იულიუსისეული ერა, ეს ერა ძვ. წ. 4713 წლიდან იწყება. ქართული საბჭოთა ენციკლოპედია, ტ. 4, თბ., 1979. — გვ. 171.
სარა დუტერტე

სარა დუტერტე (დ. 31 მაისი, 1978) ასევე ცნობილია როგორც ინდაი სარა — ფილიპინელი პოლიტიკოსი და იურისტი. ფილიპინების ვიცე-პრეზიდენტი. ქალაქ დავაოს მერი 2016 წლიდან და 2010-2013 წლებში. დავაოს ვიცე-მერი 2007-2010 წლებში. სარა დუტერტე დაიბადა 1978 წლის 31 მაისს, ქალაქ დავაოში. ქვეყნის მომავალი პრეზიდენტის როდრიგო დუტერტესა და ბორტ-გამცილებელ ელიზაბეთ ციმერმანის ოჯახში. დუტერტემ 1999 წელს დაამთავრა სან-პედროს კოლეჯი რესპირატორული თერაპიის სპეციალობით დავაოს მერის თანამდებობაზე საინაუგურაციო სიტყვისას, დუტერტემ განაცხადა, რომ თავდაპირველად სურდა გამხდარიყო პედიატრი პოლიტიკოსის ნაცვლად. მოგვიანებით მან მიიღო სამართლის ხარისხი სან-სებასტიანის კოლეჯში, რომელიც დაამთავრა 2005 წლის მაისში. იგი არის ფილიპინების შეიარაღებული ძალების სარეზერვო ოფიცერი პოლკოვნიკის წოდებით. 2007 წელს სარა დუტერტე აირჩიეს ქალაქ დავაოს ვიცე-მერად. 2010-2013 წლებში ქალაქის მერია. იგი იყო ამ თანამდებობაზე პირველი ქალბატონი. 2016 წელს კვლავ დავაოს მერად აირჩიეს. 2022 წლის 9 მაისს აირჩიეს ქვეყნის ვიცე-პრეზიდენტად. 2022 წლის 11 მაისს ბონგბონგ მარკოსმა გამოაცხადა, რომ დუტერტე დათანხმდა მის მომავალ კაბინეტში განათლების მდივნის თანამდებობას. ↑ „Pre-2016 all over again? Bongbong Marcos visits Sara Duterte in Davao City“. Rappler. May 30, 2021. ციტირების თარიღი: May 31, 2021. ციტატა: „Sara is turning 43 on Monday, May 31.“ ↑ Cabato, Regine; Westfall, Sammy (May 10, 2022). „Marcos family once ousted by uprising wins Philippines vote in landslide“. The Washington Post. ციტირების თარიღი: May 12, 2022. ↑ „Mayor wants to be called 'Inday Sara'“. SunStar. June 28, 2010. დაარქივებულია ორიგინალიდან — April 16, 2014. ↑ San Pedro College Admissions Office. (February 2, 2015) [With the alumna of San Pedro College...]. ციტირების თარიღი: February 6, 2020 ↑ „Sara Duterte“. MindaNews.com. July 10, 2010. დაარქივებულია ორიგინალიდან — ივლისი 9, 2010. ციტირების თარიღი: მაისი 29, 2022. ↑ First Daughter Sara Duterte gets CA's nod as Army reserve force colonel en (March 11, 2020). დაარქივებულია ორიგინალიდან — ივნისი 13, 2020. ციტირების თარიღი: June 13, 2020 ↑ Davao councilors bid the city goodbye en-US (June 27, 2007). ციტირების თარიღი: January 15, 2022 ↑ 2010 Elections: Dutertes Proclaimed as Winners in Davao Polls en-US (May 13, 2010). ციტირების თარიღი: January 15, 2022 ↑ „Who is Sara Duterte“. Mabuhay City. July 5, 2011. დაარქივებულია ორიგინალიდან — აგვისტო 23, 2016. ციტირების თარიღი: მაისი 29, 2022. ↑ Adel, Rosette. Duterte siblings take oath as mayor, vice mayor of Davao City. ციტირების თარიღი: January 15, 2022 ↑ Mellejor, Lilian. Davao City vice mayor to retire from politics en. ციტირების თარიღი: January 15, 2022 ↑ 1st Cabinet appointment: Marcos Jr taps Sara Duterte as next DepEd chief - POLITIKO en-US (May 11, 2022). ციტირების თარიღი: May 11, 2022
თინათინ სადუნიშვილი

თინათინ სადუნიშვილი (დ. 22 დეკემბერი, 1952, თბილისი) — ქართველი მეცნიერი, პედაგოგი, ბიოლოგიის მეცნიერებათა დოქტორი (1995), აკადემიკოსი, აკადემიკოს-მდივანი. 1975 წელს დაამთავრა თბილისის სახელმწიფო უნივერსიტეტის ბიოლოგიის ფაკულტეტი. 1974-1978 წლებში საქართველოს მეცნიერებათა აკადემიის ს. დურმიშიძის სახელობის ბიოქიმიისა და ბიოტექნოლოგიის უნივერსიტეტი, უფროსი ლაბორანტი; 1978-1985] წლებში უმცროსი მეცნიერ-თანამშრომელი; 1986-1994 წლებში უფროსი მეცნიერ-თანამშრომელი; 1994-1996 წლებში წამყვანი მეცნიერ-თანამშრომელი; 1994-2004 წლებში საქართველოს ტექნიკური უნივერსიტეტის ბიოტექნოლოგიის კათედრის პროფესორი; 1996-2005 წლებში მთავარი მეცნიერ-თანამშრომელი; 2005 წლიდან ლაბორატორიის ხელმძღვანელი; 1980 წელს ბიოლოგიის მეცნიერაბათა კანდიდატი; 1995 წელს ბიოლოგიის მეცნიერებათა დოქტორი; მეცნიერული ინტერესების სფერო: აზოტის შეთვისება და მეტაბოლიზმი მცენარეებში; ამონიუმის პირველადი ასიმილაცია; აზოტისა და ენერგეტიკული ცვლის ფერმენტების ფიზიკო-ქიმიური თვისებები, კინეტიკა და რეგულაცია. არის 100-ზე მეტი სამეცნიერო ნაშრომის ავტორი. საქართველოს მეცნიერებათა ეროვნული აკადემია, აკადემიკოსი (2015-) საქართველოს მეცნიერებათა ეროვნული აკადემია, წევრ-კორესპონდენტი (2009-) მცენარე ჯანმრთელი გარემოსათვის (თანაავტორი), ბათუმი, საქ. მეცნ. აკად. ბიოქიმ. და ბიოტექნ. ინ-ტი, 2005, გვ. 232 საქართველოს მეცნიერებათა დოქტორები, 1992-2006/შემდგ. და რედ.: ირინა ჯაფარიძე, თბ., 2012, გვ. 120; თინათინ სადუნიშვილი — საქართველოს ბიოგრაფიული ლექსიკონი
ნანა იაშვილი

ნანა იაშვილი (დ. 14 ოქტომბერი, 1949, თბილისი) — ქართველი მუსიკოსი. საქართველოს სსრ დამსახურებული არტისტი (1976), საქართველოს სსრ სახალხო არტისტი (1988) ნანა იაშვილი დაიბადა 1949 წლის 14 ოქტომბერს თბილისში. დაამთავრა თბილისის „ნიჭიერთა ათწლედი“. ვიოლინოზე დაკვრას ეუფლებოდა მამის, პროფესორ ლუარსაბ იაშვილის ხელმძღვანელობით. ნორჩი მევიოლინის საკონცერტო დებიუტი შედგა 14 წლის ასაკში. 1970 წელს ნანამ დაამთავრა მოსკოვის სახელმწიფო კონსერვატორია პროფესორ ლ. კოგანის კლასი, ხოლო 1975 წელს მასთანვე — ასპირანტურა. 1971–1973 წლებში იგი უკრავდა საქართველოს სახელმწიფო ტრიოში. ნანა იაშვილი სტუდენტობის წლებშივე გახდა რამდენიმე კონკურსის ლაურეატი: ამიერკავკასიის მუსიკოს-შემსრულებელთა — II პრემია; მარგარიტა ლონგისა და ჟაკ ტიბოს სახელობის — I პრემია და სპეციალური პრიზი მ. რაველის რაფსოდია „ბოშა ქალის“ საუკეთესო შესრულებისათვის; I პრემია. 1976 წელს მევიოლინეს მიენიჭა საქართველოს დამსახურებული არტისტის, ხოლო 1988 წელს საქართველოს სახალხო არტისტის წოდება. 1983–1989 წლებში ნანა იაშვილი პედაგოგიურ საქმიანობას ეწეოდა თბილისის სახელმწიფო კონსერვატორიაში. 1990 წლიდან იგი უცხოეთშია, 1990–1993 წლებში ვენაში მართავდა კონცერტებს და მოღვაწეობდა, როგორც პედაგოგი; 1990 წელს ავსტრიაში დააარსა „ფორალბერგის კამერული ორკესტრი“. 1993 წლიდან ქ. ესენის უმაღლესი სამუსიკო სკოლის, ასევე, ქ. კიოლნისა და მოსკოვის კონსერვატორიიის პროფესორია. ატარებს მასტერკლასებს მოსკოვსა და ვენაში. ამასთანავე ეწევა საკონცერტო მოღვაწეობას. გასტროლებით აქვს მოვლილი: ყოფილი სსრკ-ს რესპუბლიკები, გერმანია იაპონია, კანადა, ნიდერლანდები, უნგრეთი, საფრანგეთი, შვეიცარია და სხვა. ნანა იაშვილი უკრავს ნიკოლა გალიანოს ვიოლინოზე. მისი შესრულება გამოირჩევა არტისტული ტემპერამენტითა და ემოციურობით, პროფესიული კულტურით, ვირტუოზული ტექნიკური ოსტატობით; მუსიკოსის რეპერტუარი მდიდარი და მრავალფეროვანია, შეიცავს კლასიკური რეპერტუარის უმთავრეს ნიმუშებს: ბრამსი, მენდელსონი, ჩაიკოვსკი, სენ-სანსი — „რონდო–კაპრიჩიოზო“, ი. გეჯაძე — კონცერტი; ო. თაქთაქიშვილი – №1 და სხვა. ცნობილი მევიოლინეები არიამ ნანა იაშვილის დები — მარინე და ირინე იაშვილები, ასევე მევიოლინეა მისი ვაჟი — გია იაშვილი. მუსიკის ენციკლოპედიური ლექსიკონი. თბ., 2015. გვ. 218 ნანა იაშვილი — საქართველოს ბიოგრაფიული ლექსიკონი
ციალა მაისურაძე

ციალა მაისურაძე (დ. 23 აგვისტო, 1932, თბილისი) — ქართველი გეოგრაფი, მეცნიერი და პედაგოგი. 1956 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეომორფოლოგიის სპეციალობით. სტუდენტობის დროს მონაწილეობდა კონფერენციებში, რომელთა თეზისები დაბეჭდილია. 1957 წლიდან მუშაობდა თბილისის 51-ე საჯარო სკოლა საშუალო სკოლის გეოგრაფიის მასწავლებლად; 1960 წელს „პედაგოგიური კითხვის“ მე-14 კონფერენციაზე წაიკითხა მოხსენება, რომელიც იმავე წელს დაიბეჭდა; 1961-1964 წლებში ასპირანტურის კურსი გაიარა [[თბილისის სახელმწიფო უნივერსიტეტი[[ს გეომორფოლოგიის კათედრაზე აკად. ალ. ჯავახიშვილის ხელმძღვანელობით. იმავე წელს სამუშაოდ გადადის იმავე კათედრაზე ჯერ უფროს ლაბორანტად, შემდეგ ასისტენტად; 1969-1972 წლებში მუშაობდა საბჭოთა კავშირის II ჰიდროგეოლოგიურ სამმართველოში ინჟინერ-გეომორფოლოგად, ჯგუფის ხელმძღვანელად, შემდეგ მთავარ სპეციალისტად. გეოგრაფიულ მეცნიერებათა კანდიდატი. საკანდიდატო დისერტაციის თემა — დაიცვა 1972 წელს „მდ. ლიახვის აუზის გეომორფოლოგია“. ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 178 ციალა მაისურაძე — საქართველოს ბიოგრაფიული ლექსიკონი
ანა კემპი

ანა რეგსდეილ კემპი (ინგლ. Anna Ragsdale Camp; დ. 27 სექტემბერი, 1982) — ამერიკელი მსახიობი და მომღერალი. ცნობილია სარა ნიულინის როლით HBO-ს ვამპირულ დრამაში True Blood (2009, 2013–2014); ობრი პოზენის როლი მოირგო მუსიკალურ კომედიაში იდეალური ხმა (2012–2017). განმეორებადი როლები ითამაშა შემდეგ სატელევიზიო სერიალებში: Mad Men (2010), კარგი ცოლი (2011–2016), მინდის პროექტი (2012–2013) და ვეგასი (2013). მან ასევე ითამაშა ჯეინ ჰოლანდერი „Amazon Prime“-ის სერიალში განათლებული მეამბოხენი (2016); გამოჩნდა დრამაში მოსამსახურე (2011) და ვუდი ალენის ფილმში მაღალი საზოგადოება (2016). 2012 წელს ნომინირებული იყო Drama Desk Award-ზე. კემპი დაიბადა აიკენში, სამხრეთ კაროლინაში. დედამისი არის დემოკრატიული პარტიის მოხალისე, ხოლო მამამისი, თომას სიუელ კემპი, ბანკის აღმასრულებელი დირექტორი. მას ჰყავს უფროსი და, სალუდა.  ანა კემპი გაიზარდა კოლუმბიაში, სამხრეთ კაროლინაში. სწავლობდა Meadowfield-ის დაწყებით სკოლაში; 2004 წელს დაამთავრა ჩრდილოეთ კაროლინას უნივერსიტეტის ხელოვნების სკოლა სახვითი ხელოვნების ბაკალავრის ხარისხით, რის შემდეგაც ნიუ-იორკში გადავიდა საცხოვრებლად. 2008 წლის სექტემბერში დაინიშნა მსახიობზე, მაიკლ მოსლიზე. ისინი 2010 წელს დაქორწინდნენ, თუმცა 2013 წელს განქორწინდნენ. 2013 წელს ურთიერთობა დაიწყო ფილმის, იდეალური ხმის თანავარსკვლავთან, სკაილარ ესტინთან, დაინიშნენ 2016 წელს, ხოლო დაქორწინდნენ ამავე წლის 10 სექტემბერს. ისინი 2019 წელს განქორწინდნენ. ↑ ASTROLOGICAL FORECAST|September 27, 2012. The Chronicle Herald. September 27, 2012; retrieved October 2, 2012. ↑ „Naked Camp Wishes for Potter's Invisible Cloak in 'Equus' Role“. Bloomberg. ↑ Boroff, Philip (September 5, 2008). „Naked Camp Wishes for Potter's Invisible Cloak in `Equus' Role“. Bloomberg. ციტირების თარიღი: August 9, 2010. ციტატა: „"He said, 'We're in it together'", Camp, 25, said.“ ↑ Boroff, Philip (January 15, 2007). „Anna Camp Swears She's No Vixen; `Child' Loves Kids: N.Y. Stage“. Bloomberg. ციტირების თარიღი: August 9, 2010. ↑ Weiss, Keely. (December 27, 2008) Equus' actress Anna Camp. Good Prattle. დაარქივებულია ორიგინალიდან — ივლისი 31, 2012. ციტირების თარიღი: August 16, 2010
მარინა ნადირაძე

მარინა ნადირაძე (დ. 30 სექტემბერი, 1978 , თბილისი) — ქართველი მუსიკოსი. მარინა დავითის ასული ნადირაძე დაიბადა თბილისში, 1978 წლის, 30 სექტემბერს. დაამთავრა „ნიჭიერთა ათწლედი“. ფორტეპიანოს პედაგოგი ვ. სვანიძე. 9 წლის ასაკში, 1987 წელს, მოიგო თავისი პირველი ჯილდო, პირველი პრემია დაიმსახურა დვარიონასის სახელობის ვილნიუსის საერთაშორისო კონკურსში. თბილისის სახელმწიფო კონსერვატორიაში იყო პროფესორ თენგიზ ამირეჯიბის მოსწავლე. 1995 წელს მიიღო დიპლომი გიოტინგენის შოპენის სახელობის კონკურსში; 1997 წელს მეორე პრემია და სპეციალური პრიზი არტისტიზმისათვის პიანისტთა თბილისის პირველ საერთაშორისო საფორტეპიანო კონკურსზე. კონსერვატორიის მესამე კურსიდან შოტლანდიაში გაემგზავრა და 1999–2001 წლებში გლაზგოში, მუსიკისა და დრამის სამეფო აკადემიაში გაიარა სტაჟირება. პედაგოგი: ფ. ჯენკინსი. მიენიჭა მასტერის წოდება. სწავლის პერიოდში მოიპოვა არაერთი პრიზი და სტიპენდია. მათ შორის: პირველი პრემია, უაღრესად პრესტიჟული Lasmo Staffa Award შოტლანდიაში, 2000 წელს; მეორე პრემია, ვერცხლის მედალი და პრიზი ჯ. მაკ–კეიბის ნაწარმოების საუკეთესო შესრულებისთვის Lawrence Glover–ის შოტლანდიის საერთაშორისო საფორტეპიანო კონკურსზე 2001 წელს. მუსიკალური კარიერა პიანისტმა დიდ ბრიტანეთში გააგრძელა. ცხოვრობს ინგლისში, ზრდის ორ შვილს და ამავე დროს, აქტიურად მონაწილეობს საკონცერტო ტურნეებში. Myra Hess–ის ფონდისა და Craxton–ის მემორიალური ფონდის სტიპენდიების დახმარებით წარმატებით მართავს კონცერტებს მსოფლიო მრავალ ქვეყანაში: ავსტრია, გერმანია, არგენტინა, ისლანდია, კორეა, რუსეთი, შვეიცარია, საფრანგეთი; 2001–2007 წლებში იყო YAMAHA-ს სოლისტი. როგორც პედაგოგი მარინა ნადირაძე 2002–2006 წლებში მოღვაწეობდა სამეფო აკადემიაში, 2009 წ–დან ბედფორდის სკოლაში. პიანისტის რეპერტუერშია: რ. ლაღიძე – რონდო ტოკატა; ა. ბალანჩივაძე – კონცერტი №3; ი.ს.ბახი, სკარლატი, ბეთჰოვენი, შოპენი, შუმანი, ლისტი, პროკოფიევი, რაველი, დებიუსი და სხვ.; კონცერტები: ბეთჰოვენის №2, 3, 5; ლისტის №1; რახმანინოვის №2; მოცარტის; სენ–სანსის №2; ბრამსის №2; გრიგის; შოპენის №1, 2 და სხვ. დღესდღეობით მარინა ნადირაძის საერთაშორისო კარიერა აღმავლობის გზაზეა. იგი, როგორც გამორჩეული ხელოვანი, იპყრობს მუსიკის მოყვარულთა ყურადღებას მთელს მსოფლიოში. შემთხვევითი არაა, რომ 2007 წელს „Independent”-ში კრიტიკოსმა მაიკლ ჩერჩმა მარინას დაკვრა დიდ მიცუკო უჩიდას შეადარა. გამოშვებული აქვს 5 CD; ხშირად დადის ფესტივალებზე. მნიშვნელოვანი იყო მისი გამოსვლა Musique-Cordiale Festival in Seillans, საფრანგეთში. შეძლებისდაგვარად ყოველთვის მონაწილეობს მისი მასწავლებლის თენგიზ ამირეჯიბის სახელობის თბილისის საერთაშორისო ფესტივალში, რომელიც 2013 წლიდან ყოველწლიურად იმართება და ფესტივალ „შემოდგომის თბილისში“. ქართული მუსიკის ენციკლოპედიური ლექსიკონი, თბ., 2015, გვ. 358 მარინა ნადირაძე — საქართველოს ბიოგრაფიული ლექსიკონი
ემილი ჰემპშირი

ემილი ჰემპშირი (ინგლ. Emily Hampshire; დ. 1981/1982 ) — კანადელი მსახიობი. ცნობილია ანჯელინას როლით 1998 წლის რომანტიკულ კომედიაში ბიჭი ხვდება გოგონას, ვივიენის როლით 2006 წლის ფილმში თოვლის ნამცხვარი, ჯენიფერ გოინსის როლით დრამატულ სერიალში 12 მაიმუნი (2015–2018); სტივი ბადი ითამაშა CBC-ის კომედიურ სერიალში, შითს ქრიკი (2015–2020). ჰემპშირი დაიბადა დაახლ. 1981/1982 წლებში, მონრეალში. იგი მსახიობობით დაინტერესდა 11 წლის ასაკში, მას შემდეგ, რაც დედასთან ერთად სპექტაკლი Les Miserables ნახა. 16 წლის ასაკში გადავიდა ტორონტოში, რათა ეთამაშა როლები ტელევიზიასა და კინოში. 2006 წელს ჰემპშირი დაქორწინდა მეთიუ სმიტზე, ყოფილ ფეხბურთელზე. განქორწინდნენ 2014 წელს, სანამ ემილი შითს ქრიკში მიიღებდა მონაწილეობას. 2018 წლის სექტემბერში დადასტურდა, რომ ჰემპშირს ურთიერთობა ჰქონდა მომღერალთან და სიმღერების ავტორთან, ტედი გეიგერთან; ისინი დაინიშნენ 2018 წლის ნოემბერში, თუმცა 2019 წლის 10 ივნისს დაშორდნენ. ჰემპშირი თავს პანსექსუალად მიიჩნევს. 2007 წელს საცხოვრებლად გადავიდა ლოს-ანჯელესში. აშშ-ის მოქალაქეობა მიიღო 2014 წელს. Emily Hampshire კინოფილმების ინტერნეტ-მონაცემთა ბაზაში ↑ Zekas, Rita (27 December 2012). „'Commie comedy' star, 30, plays older woman“. Toronto Star. ციტირების თარიღი: 17 May 2016. ციტატა: „The Montreal-born actress...“
მარგარიტა სიმონიანი

მარგარიტა სიმონიანი (რუს. Симоньян, Маргарита Симоновна; 6 აპრილი, 1980, კრასნოდარი, რსფსრ, სსრკ) — სომხური წარმოშობის რუსი ჟურნალისტი და პროპაგანდისტი. რუსეთის ხელისუფლების მიერ კონტროლირებადი მედია ორგანიზაციების „RT“-ის (ყოფილი Russia Today) და „როსია სევოდნია“-ს მთავარი რედაქტორი. 2022 წელს „უკრაინის ტერიტორიული მთლიანობის, სუვერენიტეტისა და დამოუკიდებლობის წინააღმდეგ ძირგამომთხრელი პოლიტიკისა და ქმედებების გამო“ მოხვდა ევროკავშირის მიერ სანქცირებულ პირთა სიაში. 2021 წლის დეკემბერში სატელევიზიო ეთერში დებატებისას განაცხადა, რომ დონბასში ომი „მიმდინარეობს და თუ მცირე ომს ამ შვიდწლიანი სისხლისღვრის შეჩერება შეუძლია, მაშინ ეს გამოსავალია“. 2022 წლის დასაწყისში სიმონიანმა რუსეთის უკრაინაში სრულმასშტაბიანი შეჭრის მზადებას სპეკულაცია უწოდა. თებერვლის შუა რიცხვებში მან განაცხადა, რომ „რუსეთს ამ ომის არშეჩერება არ შეუძლია. რას ველოდებით?“. 2022 წლის 23 თებერვალს „ყირიმის ანექსიისადმი მხარდაჭერისა და დონბასელი სეპარატისტების ქმედებების გამართლებისთვის“ სიმონიანი ევროკავშირის მიერ სანქცირებულთა სიაში მოხვდა. მას აეკრძალა ევროკავშირის ქვეყნების ტერიტორიაზე შესვლა, ხოლო ქონება და ფინანსური აქტივები კი გაიყინა. მეგობრობის ორდენი (2007) მოვსეს ხორენაცის მედალი (2010) სამშობლოს წინაშე დამსახურებისთვის ორდენი მე-4 ხარისხი (2014) ↑ Russian News, English Accent en-US. ციტირების თარიღი: 2022-03-18 ↑ Ioffe, Julia (September–October 2010). „What is Russia Today?“. Columbia Journalism Review. ↑ Margarita Simonyan biography დაარქივებული 21 June 2012 საიტზე Wayback Machine. , NewsExchange.org, accessed 20 September 2012. ↑ „RT editor Simonyan to head Kremlin-backed news agency“. BBC News. 31 December 2013. ციტირების თარიღი: 31 December 2013. ↑ 5.0 5.1 COUNCIL DECISION (CFSP) 2022/265 of 23 February 2022 amending Decision 2014/145/CFSP concerning restrictive measures in respect of actions undermining or threatening the territorial integrity, sovereignty and independence of Ukraine (23 February 2022). ციტირების თარიღი: 24 February 2022 ↑ Aksenov, Pavel. (21 December 2021) No time for war: Russians see no chance of conflict. BBC. ციტირების თარიღი: 28 February 2022 ↑ „Vladimir Putin's attack on Ukraine also damages Russia“. The Economist. 19 February 2022. ციტირების თარიღი: 28 February 2022. ↑ Harding, Luke. (21 February 2022) 'Dumb and lazy': the flawed films of Ukrainian 'attacks' made by Russia's 'fake factory'. The Guardian. ციტირების თარიღი: 28 February 2022 ↑ Rettman, Andrew (24 February 2022). „Russian media darlings hit by EU sanctions“. EU Observer. ↑ "Консультант Плюс" - законодательство РФ: кодексы, законы, указы, постановления Правительства Российской Федерации, нормативные акты. ციტირების თარიღი: 17 March 2018[მკვდარი ბმული] ↑ LLC, Helix Consulting. President Sargsyan met in Moscow with a number of representative of public and cultural circles of the Armenian community - Press releases - Updates - The President of the Republic of Armenia [the official site] en. ციტირების თარიღი: 22 September 2017 ↑ СМИ: 300 журналистов получили от Путина награды за Крым. დაარქივებულია ორიგინალიდან — 21 მარტი 2017. ციტირების თარიღი: 29 მაისი 2022.
პიერ-შეილი

პიერ-შეილი (ინგლ. Pierre Shale; /pɪər ʃeɪl/) — გეოლოგიური ფორმაცია ან ზედაცარცული წყება, რომელიც გავრცელებულია კლდოვანი მთების აღმოსავლეთით დიდი ვაკეების ფარგლებში, კანადის პემბინა-ველის რეგიონიდან ნიუ-მექსიკომდე. ვრცელდება სამხრეთ დაკოტაში, მონტანაში, კოლორადოში, მინესოტაში, ნიუ-მექსიკოში, უაიომინგსა და ნებრასკაში. შეიცავს დაახლოებით 600 მ სიმძლავრის მუქ, ნაცრისფერ თიხაფიქლებს, ქვიშაქვებსა და ბენტონიტის მრავალ ფენას. ტიპურ ლოკაციაზე მისი სიმძლავრე 210 მ-მდეა. განლაგებულია ნიობრარის ფორმაციის თავზე და ფოქს-ჰილზის ფორმაციის ქვეშ. ზღვიური წარმოშობისაა და დაილექა დასავლეთი შიგა ზღვის ფარგლებში, დიდწილად, ზედაცარცულში, კამპანური სართულის განმავლობაში, თუმცა ქალაქ რატონში, ნიუ-მექსიკოში, წყების ზედა ფენებში, მიკისა და ჰაიდენის მიერ ნამარხი სახეობის — Baculites baculus-ის აღმოჩენამ აჩვენა, რომ აქ დალექვა ადრე მაასტრიხტულშიც მიმდინარეობდა. პიერ-შეილი აღწერეს ამერიკელმა გეოლოგებმა ფილდინგ ბრედფორდ მიკმა და ფერდინანდ ვანდევირ ჰეიდენმა ფილადელფიის მეცნიერებათა აკადემიის შრომებში 1862 წელს როგორც ნამარხი, თაბაშირის ძარღვებისა და ფენის, რკინის ოქსიდის კონკრეციის მქონე მუქი ნაცრისფერი თიხაფიქალი. ცარცული პერიოდის ნამარხი ზღვის კუ არქელონი სწორედ პიერ-შეილის წყებაში, სამხრეთ დაკოტაშია აღმოჩენილი. სახელი ეწოდა სამხრეთ დაკოტაში, მდინარე მისურიზე, ძველ ფორტ-პიერთან გაშიშვლებული ქანების შესწავლის დროს. პიერ-შეილი — სტატია ენციკლოპედია ბრიტანიკიდან (ინგლისური) ↑ Canadian Fossil Discovery Centre. All About Bruce. დაარქივებულია ორიგინალიდან — 2014-11-06. ციტირების თარიღი: 2022-05-29. ↑ MacLachlan, M.E. (1976). "Lexicon of rock-stratigraphic units in Union, Colfax, Mora, and eastern Taos Counties, New Mexico" (PDF). New Mexico Geological Society Field Conference Series. 27: 205–215